- Aryna Sabalenka – Paula Badosa 6-4, 6-3
- Victorie pentru Aryna, la 3 zile după moartea fostului ei iubit
Aryna Sabalenka – Paula Badosa 6-4, 6-3, în turul 2 de la Miami. Îndoliată de moartea fostului său iubit Konstantin Koltsov, survenită marţi, Aryna a câştigat, vineri, meciul din turul doi de la la turneul WTA 1000 de la Miami, în faţa bunei sale prietene.
Îmbrăcată în negru, Sabalenka a învins-o pe cea mai bună prietenă a sa din circuit, după o oră şi 23 de minute, într-un meci perturbat de ploaie.
Aryna Sabalenka – Paula Badosa 6-4, 6-3, în turul 2 de la Miami
În primul tur, Badosa trecuse de Simona Halep, revenită în circuitul WTA după un an şi jumătate.
Sabalenka va juca în turul trei cu sportiva ucraineană Anhelina Kalinina, care a trecut de daneza Caroline Wozniacki, scor 5-7, 7-5, 6-4.
Moartea fostului jucător de hochei pe gheaţă din NHL Konstantin Koltsov, iubitul jucătoarei belaruse de tenis Arina Sabalenka, este tratată ca o "aparentă sinucidere", a anunţat, marţi, poliţia din Miami-Dade.
Konstantin Koltsov, care a jucat în NHL, campionatul nord-american de hochei pe gheaţă, a avut trei copii cu soţia sa, Iulia, de care a divorţat în 2020, înainte de a începe o relaţie cu Arina Sabalenka.
Aryna Sabalenka a dezvăluit că ea şi Konstantin Koltsov nu mai erau împreună
Aryna Sabalenka a dezvăluit că ea şi Konstantin Koltsov nu mai erau împreună! Dubla campioană de la Australian Open a oferit prima reacţie după decesul lui Konstantin Koltsov, care i-a fost iubit.
Chiar dacă nu mai erau împreună, Aryna Sabalenka a transmis că trece prin momente cumplite. Ea a făcut apel să îi fie respectată intimitatea. Totodată, a făcut apel să îi fie respectată intimitatea familiei lui Konstantin Koltsov.
"Moartea lui Konstantin este o tragedie de neconceput şi, chiar dacă nu mai eram împreună, inima mea este frântă. Vă rog să respectaţi intimitatea mea şi a familiei lui în această perioadă dificilă", a fost mesajul scris pe Instagram de Aryna Sabalenka.
Fosta soţie a lui Konstantin Koltsov a lansat o nouă ipoteză în cazul morţii fostului iubit al Arynei Sabalenka. Julija Mikhailova, care avea 3 copii cu fostul hocheist, nu crede că el s-ar fi sinucis.
Fosta soţie a lui Koltsov e de părere că, cel mai probabil, ar fi fost un accident pe fondul consumului de alcool de către bărbat.